Super ema tegi järgmiseks ühe käega kanasuppi ja teisega värvis lastele mune. Ma kaunistamisse püüdsin mitte sekkuda. Ma olen ju suur inimene, ma oskaks iga kell ilusamaid mune teha kui nemad praegu. Vähemalt ma ise arvan nii :) Kuna mul nende munadega mingit võistlust vaja võita ei ole, siis võib iga laps  värvida ja kleepida just nii nagu ise tahab. Lõnga keerasin ainult mina ümber muna, ma lihtsalt ei viitsiks seda munaputru koristada - mõistvad lapsed. No mune ma nüüd küll ei oska keeta. Poole pragunesid keedes ja teised pooled laste joonistuste koorma all. Esimesed munad söödi ka töö käigus ära - Ketlin , Liisu munavalged, Kärt - kollased. Samal ajal kui ma suure osavusega porgandeid viilutasin olid suured kunstnikud teleka taha läinud ning Kalle paigutas tulevasel muruplatsil asju ümber - loe korjas prahti  kokku :)